ไปไม่สวย! JTS รูด 1.20% หลังเทนเดอร์ฯ ต่ำกว่ากระดาน
ไปไม่สวย! JTS รูด 1.20% หลังเทนเดอร์ฯ ต่ำกว่ากระดาน ล่าสุด เวลา 10.09 น. อยู่ที่ระดับ 1.64 บาท ลบ 0.02 บาท หรือ 1.20% สูงสุด 1.67 บาท ต่ำสุด 1.57 บาท ด้วยมูลค่าซื้อขาย 27.68 ล้านบาท
26 ก.ย. 2559

ผู้สื่อข่าวรายงานว่าราคาหุ้นบริษัท จัสมิน เทเลคอม ซิสเต็มส์ จำกัด (มหาชน) หรือ JTS ณ เวลา 10.09 น. อยู่ที่ระดับ 1.64บาท ลบ 0.02 บาท หรือ 1.20% สูงสุด 1.67 บาท ต่ำสุด 1.57 บาท ด้วยมูลค่าซื้อขาย 27.68 ล้านบาท ขณะที่ดัชนีตลาดหุ้นไทยโดยรวมลบ 0.76%
 
โดยในวันนี้ (26 ก.ย.) ตลาดหลักทรัพย์แห่งประเทศไทย (ตลท.) ได้ทำการปลดเครื่องหมาย SP หุ้น หลังขึ้น SP ตั้งแต่วันที่ 20 ก.ย.59
อนึ่ง JTS ได้รับแบบประกาศเจตนาในการเข้าถือหุ้นบริษัทของ นายพิชญ์ โพธารามิก ซึ่งจะเป็นผู้ทำคำเสนอซื้อหุ้นทั้งหมดของบริษัทจำนวน 706.46 ล้านหุ้น หรือทั้ง 100% ในราคาหุ้นละ 1.50 บาท คิดเป็นมูลค่าราว 1.06 พันล้านบาท เนื่องจากนายพิชญ์ได้เข้าถือหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS เกินกว่า 50% แล้ว ซึ่งถือว่าเป็นการได้มาซึ่งอำนาจควบคุมของบริษัทโดยทางอ้อม
ทั้งนี้ คาดว่าจะสามารถยื่นคำเสนอซื้อหุ้นอย่างเป็นทางการในวันที่ 29 ก.ย.59 หรือภายในระยะเวลาที่ได้รับผ่อนผันจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
โดยปัจจัยที่ส่งผลให้ราคาหุ้นปรับตัวลงเนื่องจากประกาศทำเทนเดอร์ฯ ที่ราคา 1.50 บาท ซึ่งเป็นราคาต่ำกว่ากระดานก่อนพักการซื้อขายเมื่อวันที่ 19 ก.ย. อยู่ที่ 1.66 บาท
 